CELEX: 31986R1782
Language: el
Date: 1986-06-09 00:00:00
Title: Κανονισμός (ΕΟΚ) αριθ. 1782/86 της Επιτροπής της 9ης Ιουνίου 1986 που τροποποιεί τον κανονισμό (ΕΟΚ) αριθ. 765/86 σχετικά με τις λεπτομέρειες πωλήσεως του βουτύρου των αποθεμάτων της παρεμβάσεως που προορίζεται για εξαγωγή προς ορισμένους προορισμούς

Avis juridique important

|

31986R1782

Κανονισμός (ΕΟΚ) αριθ. 1782/86 της Επιτροπής της 9ης Ιουνίου 1986 που τροποποιεί τον κανονισμό (ΕΟΚ) αριθ. 765/86 σχετικά με τις λεπτομέρειες πωλήσεως του βουτύρου των αποθεμάτων της παρεμβάσεως που προορίζεται για εξαγωγή προς ορισμένους προορισμούς  

Επίσημη Εφημερίδα αριθ. L 155 της 10/06/1986 σ. 0007 - 0007

***** ΚΑΝΟΝΙΣΜΟΣ (ΕΟΚ) αριθ. 1782/86 ΤΗΣ ΕΠΙΤΡΟΠΗΣ  της 9ης Ιουνίου 1986  που τροποποιεί τον κανονισμό (ΕΟΚ) αριθ. 765/86 σχετικά με τις λεπτομέρειες πωλήσεως του βουτύρου των αποθεμάτων της παρεμβάσεως που προορίζεται για εξαγωγή προς ορισμένους προορισμούς  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1335/86 (2), και ιδίως το άρθρο 6 παράγραφος 7,  Εκτιμώντας:  ότι ο κανονισμός (ΕΟΚ) αριθ. 765/86 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 1326/86 (4), εισήγαγε καθεστώς πωλήσεως του βουτύρου των αποθεμάτων της παρεμβάσεως που προορίζεται για εξαγωγή προς ορισμένους προορισμούς· ότι το άρθρο 5 παράγραφος 2 στοιχείο δ) ορίζει, ιδίως, ότι το ποσό των προσφορών εκφράζεται στο νόμισμα του κράτους μέλους στο οποίο γίνεται η δημοπρασία· ότι, λαμβάνοντας υπόψη την πείρα που αποκτήθηκε, θα πρέπει να καθοριστεί ότι το ποσό των προσφορών πρέπει να εκφράζεται στο νόμισμα του κράτους μέλους στο έδαφος του οποίου είναι αποθηκευμένο το βούτυρο·  ότι ο υπερθεματιστής διαθέτει μια προθεσμία για να παραλάβει το βούτυρο που του πουλήθηκε· ότι η λήξη της προθεσμίας αυτής συμπίπτει με την ημερομηνία λήξεως της αποδοχής, από την υπηρεσία των τελωνείων, της δηλώσεως εξαγωγής του βουτύρου· ότι το ξεπέρασμα της προθεσμίας παραλαβής του βουτύρου συνεπάγεται την αδυναμία εξαγωγής του βουτύρου, βάσει του κανονισμού (ΕΟΚ) αριθ. 765/86 και, κατά συνέπεια, την αδυναμία από τον οργανισμό παρεμβάσεως να επιτρέψει την παραλαβή του βουτύρου· ότι προκύπτει, σύμφωνα με το άρθρο 10 παράγραφος 1 τρίτο εδάφιο του εν λόγω κανονισμού, ο καταλογισμός των δαπανών αποθεματοποιήσεως του βουτύρου στον υπερθεματιστή για ακαθόριστη διάρκεια·  ότι, εφεξής, θα πρέπει να προβλεφθεί, στην περίπτωση κατά την οποία το βούτυρο δεν έχει παραληφθεί εντός της προβλεπόμενης προθεσμίας, η ακύρωση της πωλήσεως και η ανάλογη τροποποίηση του άρθρου 10 παράγραφος 1 τρίτο εδάφιο του κανονισμού (ΕΟΚ) αριθ. 765/86·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως του Γάλακτος και των Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 765/86 τροποποιείται ως εξής:  1. Το κείμενο του άρθρου 5 παράγραφος 2 στοιχείο δ) αντικαθίσταται από το ακόλουθο κείμενο:  «δ) η τιμή που προσφέρεται ανά τόνο βουτύρου, μη λαμβάνοντας υπόψη τις εσωτερικές επιβαρύνσεις, με εκκίνηση τις ψυκτικές εγκαταστάσεις, εκφραζόμενη στο νόμισμα του κράτους μέλους στο έδαφος του οποίου είναι αποθηκευμένο το βούτυρο.»  2. Το άρθρο 10 παράγραφος 1 τρίτο εδάφιο αντικαθίσταται από το ακόλουθο κείμενο:  «Εάν η παραλαβή του βουτύρου δεν πραγματοποιείται εντός της προθεσμίας που αναφέρεται στο πρώτο εδάφιο, εκτός από την απώλεια της εγγυήσεως που αναφέρεται στο άρθρο 6 παράγραφος 1, ακυρώνεται η πώληση.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 9 Ιουνίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 119 της 8. 5. 1986, σ. 19.  (3) ΕΕ αριθ. L 72 της 15. 3. 1986, σ. 11.  (4) ΕΕ αριθ. L 117 της 6. 5. 1986, σ. 16.